Кастрийс
Кастрийс () е столицата на островната държава Сейнт Лусия. Населението на града е 60 934 жители от преброяването през 1998 г. Разположен е на брега на Карибско море.

Градът е основан от французите през 1650 г. Големите пожари през 1927 и 1948 година са разрушили голяма част от колониалната архитектура на столицата.

Значението си градът дължи на пристанището. То е цел за круизи и важно за търговията, защото оттук се изнасят всички продукти. От връх Морн Форчън се открива прекрасна гледка към Кастрийс и околността. На този връх все още има останки от крепост.

В града ежегодно се провежда джаз фестивал.

Личности, родени в Кастрийс 
 Артър Луис (1915 – 1991), икономист, първият цветнокож носител на Нобелова награда за икономика (1979)
 Дерек Уолкът (р. 1930), поет, писател и художник

Бележки 

Столици в Северна Америка
География на Сейнт Лусия
Пристанищни градове на Карибско море